Konkurransen besto av seks sendinger, fem delfinaler og en finale. Delfinalene ble arrangert i H3 Arena på Fornebu, mens finalen gikk i Trondheim Spektrum. Til sammen deltok 25 låter i konkurransen, som var ny rekord. Den forrige rekorden var 24 låter i 2012. I finalen deltok ti låter: fem forhåndskvalifiserte og vinnerlåtene fra hver av de fem delfinalene. I dagene foran finalen var Ulrikke Brandstorp og «Attention» den store favoritten til å vinne. To dager før finalen anslo spillselskapene vinnersjansene hennes til rundt 40 prosent. På plassene bak lå Raylee og Didrik og Emil Solli-Tangen.